
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 190
                                                          din 26 noiembrie 2015
privind organizarea de către Municipiul Sighişoara a manifestărilor specifice
Sărbătorilor de Iarnă
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26.504/III/13.11.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ţinând cont de prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Luând în considerare faptul că, Direcţia Economică din cadrul Municipiului Sighişoara a confirmat existenţa disponibilităţii bugetare, constând în suma de 16.000 lei, ce se poate acorda ca sprijin financiar pentru organizarea şi desfăşurarea acestor manifestări;

Văzând Raportul de specialitate cu nr. 26.503/III/13.11.2015 al Direcţiei Relaţii Publice şi Comunicare, prin care se propune şi se justifică oportunitatea organizării manifestărilor specifice Sărbătorilor de Iarnă, în perioada 14 – 31 decembrie 2015, exclusiv sub egida municipalităţii, îndeplinindu-se prevederile legale în acest sens;
Având în vedere avizele favorabile ale tuturor comisiilor de specialitate;
În temeiul prevederilor art. 36 (2) lit. „d”, (6) lit „a” pct. 1, 4 şi 7, (9), art. 45 (2) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă organizarea de către Municipiul Sighişoara a manifestărilor specifice Sărbătorilor de Iarnă, în perioada 14 – 31 decembrie 2015, manifestări organizate exclusiv sub egida municipalităţii, care se vor desfăşura în Sala Festivă din clădirea Primăriei Municipiului Sighişoara, P-ţa. Muzeului nr. 7.
Art.2. Se aprobă alocarea sumei de 16.000 lei din bugetul local, pentru participarea la cheltuielile de organizare a manifestărilor, sumă ce va fi plătită în baza comenzilor/contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene şi Management Proiecte şi furnizorii de produse, prestatorii de servicii sau executanţii de lucrări.
Art.3. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighiţoara, Viceprimarul Municipiului Sighişoara, Direcţia Relaţii Publice şi Comunicare, Direcţia Economică, Biroul Logistic, Aprovizionare Tehnico-Materială şi Administrativ, Biroul Achiziţii, Accesare Fonduri Europene şi Management Proiecte, Biroul Juridic, Serviciul Public Poliţia Locală şi Compartimentul Protecţie Civilă, P.S.I. din cadrul Municipiului Sighişoara.
Art.4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Bontea Adrian
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  1 ex. Direcţia Relaţii Publice şi Comunicare;
  1 ex. Direcţia Economică;

  1 ex. Biroul Logistic, Aprovizionare Tehnico-Materială şi Administrativ; 

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Biroul Juridic;

  1 ex. Serviciul Public Poliţia Locală;

  1 ex. Compartimentul Protecţie Civilă, P.S.I. 

12 ex. 

T.P.L./F.A.I.

